Source: https://telefoncek.si/2009/12/17/tudi-v-zda-je-za-preiskavo-mobilnega-telefona-potrebna-sodna-odredba/
Timestamp: 2019-02-18 01:10:50+00:00

Document:
Objavljeno: 17. 12. 2009
Ustavno sodišče RS je leta 2008 odločalo o pritožbi posameznika, ki je bil pred Okrožnim sodiščem v Novi Gorici obsojen za kaznivo dejanje neupravičenega prometa z mamili. Pritožniku je policija v kazenskem postopku zasegla mobilni telefon s SIM kartico ter ga nato, vključno s SIM kartico tudi pregledala. Po pritožnikovem mnenju pa naj bi bilo to preiskovanje nezakonito, saj policija ni pridobila še (dodatne) odredbe za nadzor nadzor telekomunikacij. Oktobra 2008 je Ustavno sodišče v razsodbi Up-106/05 presodilo, da poseg v svobodo komuniciranja ni dovoljen brez predhodnega dovoljenja sodišča ter da so prometni podatki sestavni del vsebine komunikacije, torej tudi del komunikacijske zasebnosti.
Kljub temu sodišče dopušča možnost zakonitega pregleda mobilnega telefona brez odredbe, in sicer v dveh primerih: če je to nujno za varnost policistov ali v primeru suma, da bi osumljeni utegnil izbrisati podatke. Vendar pa je v drugem primeru sodišče zapisalo, da je v primeru suma, da bo osumljeni skušal uničiti (izbrisati) podatke na mobilnem telefonu, le-tega dovoljeno le zaseči in shraniti dokler sodišče ne izda odredbe za preiskavo, nikakor pa preiskave ni dovoljeno opraviti “preventivno”.
O odločitvi Vrhovnega sodišča zvezne države Ohio poročajo tudi na spletni strani Inštituta za forenziko informacijskih tehnologij, ki se med drugim ukvarja tudi s forenzičnimi pregledi mobilnih telefonov.
Kategorije: Človekove pravice, Digitalna forenzika
Ključne besede: preiskava mobilnega telefona
Naslednji prispevek Zakon o igrah na srečo uvaja cenzuro spletnih strani
Prejšnji prispevek Vrhovno sodišče ZDA bo odločalo o pravici do komunikacijske zasebnosti na delovnem mestu

References: sodišče 
 sodišče 
 sodišče 
 sodišče 
 sodišče 
 sodišče